smcproject/ml-wiki-sentences huggingface dataset:
ഭാരതത്തിനു വേണ്ടി ഒരു സ്വർണപ്പതക്കം നേടാൻ ആഗ്രഹിച്ചെങ്കിലും അതിനു കഴിയാതെപോയ അയാൾ തന്റെ മകനെക്കൊണ്ട് മല്ലയുദ്ധത്തിൽ സ്വർണം നേടിയെടുക്കുമെന്ന് പ്രതിജ്ഞയെടുക്കുന്നു.
എന്നാൽ, അയാളെ നിരാശപ്പെടുത്തിക്കൊണ്ട്, അയാൾക്കു ജനിക്കുന്ന നാലു കുഞ്ഞുങ്ങളൂം പെണ്ണുങ്ങളാകുന്നു.
പെണ്ണുങ്ങൾക്ക് മല്ലയുദ്ധം സാധ്യമല്ലെന്ന് ചിന്തിച്ചുകൊണ്ട് അയാൾ തന്റെ സ്വപ്നം ഉപേക്ഷിക്കുന്നു.
എന്നാൽ അയാളുടെ മൂത്ത പെൺകുട്ടികളായ ഗീതയും ( ഗീത ഫൊഗാട്ട് ) ബബിതയും ( ബബിതാകുമാരി  ഫോഗട്ട് ) ആൺകുട്ടികളെ ഇടിച്ചിട്ടശേഷം വീട്ടിലെത്തുമ്പോൾ, തന്റെ പെണ്മക്കൾക്കും മല്ലയുദ്ധത്തിനുള്ള കരുത്തും കഴിവുമുണ്ടെന്ന് മഹാവീർ തിരിച്ചറിയുന്നു.
ഗീതയെയും ബബിതയെയും മഹാവീർ മല്ലയുദ്ധം പരിശീലിപ്പിക്കുന്നു.
മുടി മുറിച്ച് ചെറുതാക്കുക, അതിരാവിലെ എഴുന്നേറ്റ് ഓടുക തുടങ്ങിയ കഠിനമായ പ്രവർത്തികൾ ഉൾക്കൊള്ളുന്നതായിരുന്നു അയാളുടെ പരിശീലനരീതി.
തുടക്കത്തിൽ മഹാവീർന്റെ പരിശീലനരീതികളോട് എതിർപ്പായിരുന്നെങ്കിലും, തങ്ങളെ വെറും വീട്ടമ്മമാരാക്കി മാറ്റുന്നതിനു പകരം വ്യത്യസ്തമായ ഒരു ഭാവി നൽകുന്നതിനുവേണ്ടിയാണ് ഇത്ര കഠിനമായ പരിശീലനങ്ങൾ അച്ഛൻ തങ്ങൾക്കു നൽകുന്നതെന്ന് പെട്ടെന്നുതന്നെ ആ പെൺകുട്ടികൾ തിരിച്ചറിയുന്നു.
പ്രചോദിതരായ അവർ സ്വമേധയാ മഹാവീരന്റെ പരിശീലനങ്ങൾ ഉൾക്കൊള്ളുന്നു.
മഹാവീരൻ തന്റെ പെൺകുട്ടികളെ മല്ലയുദ്ധമത്സരങ്ങളിൽ പങ്കെടുപ്പിക്കുന്നു.
എല്ലാവരെയും അതിശയിപ്പിച്ചുകൊണ്ട് ഗീതയും ബബിതയും ആൺകുട്ടികളെയും പരാജയപ്പെടുത്തുന്നു.
ഗീത പിന്നീട് ജൂനിയർ ഇന്റർനാഷണൽസിൽ വിജയിക്കുകയും കോമൺവെൽത് ഗെയിംസിൽ പങ്കെടുക്കുന്നതിനുള്ള പരിശീലനത്തിനായി പട്യാലയിലേക്ക് പോവുകയും ചെയ്യുന്നു.
പട്യാലയിലെ ഇൻസ്റ്റിറ്റ്യൂട്ടിൽ ഗീതയ്ക്ക് പുതിയ കൂട്ടുകാരെ കിട്ടുന്നു.
അവൾ ശീലിച്ച അച്ചടക്കത്തിൽ നിന്ന് വഴിമാറുന്നു.
സ്ഥിരമായി സിനിമകൾ കാണാനും മുടി നീട്ടിവളർത്താനും  അനാരോഗ്യകരമായ ഭക്ഷണം കഴിക്കാനും തുടങ്ങുന്നു.
ഇൻസ്റ്റിറ്റ്യൂട്ടിലെ പരിശീലകനായ പ്രമോദ് കദമിന്റെ രീതികൾ തികച്ചും വ്യത്യസ്തമായിരുന്നു.
മഹാവീരന്റെ രീതികളെക്കാൾ പ്രമോദിന്റെ രീതികളാണ് മികച്ചതെന്ന് അവൾ കരുതുന്നു.
ഒരിക്കൽ വീട്ടിലെത്തിയപ്പോൾ തന്റെ പരിശീലകന്റെ രീതികളാണ് മികച്ചതെന്ന് തന്റെ അച്ഛനെ ബോധ്യപ്പെടുത്താൻ അവൾ ശ്രമിക്കുന്നു.
അത് അച്ഛനും മകളും തമ്മിലുള്ള മല്ലയുദ്ധത്തിൽ കലാശിക്കുകയും ആ മല്ലയുദ്ധത്തിൽ, തന്റെ പ്രായാധിക്യം മൂലം, മഹാവീരൻ പരാജയപ്പെടുകയും ചെയ്യുന്നു.
എന്നാൽ അച്ഛന്റെ രീതികൾ മറക്കരുതെന്നും അദ്ദേഹത്തിന്റെ പരിശീലനമാണ് ഗീതയെ ഇന്നത്തെ ഗീതയാക്കിയതെന്നും ബബിത ഗീതയെ ഓർമിപ്പിക്കുന്നു.
തുടർന്ന് ബബിതയും ഗീത പഠിക്കുന്ന പട്യാല ഇൻസ്റ്റിറ്റ്യൂട്ടിൽ പരിശീലനത്തിനെത്തുന്നു.
ഗീത തുടർച്ചയായി മത്സരങ്ങളിൽ പരാജയപ്പെടുന്നു.
അച്ഛന്റെ പരിശീലനരീതികളെ അവഗണിച്ചതാണ് തന്റെ പരാജയകാരണമെന്ന് അവൾ തിരിച്ചറിയുന്നു.
അച്ഛനോട് ക്ഷമാപണം നടത്തുന്നു.
മഹാവീരൻ പട്യാലയിൽ എത്തുകയും ഗീതയെയും ബബിതയെയും അവരുടെ കുട്ടിക്കാലത്ത് പരിശീലിപ്പിച്ചിരുന്ന രീതിയിൽ പരിശീലിപ്പിക്കുകയും ചെയ്യുന്നു.
മഹാവീരന്റെ ഇടപെടലുകളിൽ അസ്വസ്ഥനായ പ്രമോദ് കദം ഗീതയെയും ബബിതയെയും  ഇൻസ്റ്റിറ്റ്യൂട്ടിൽ നിന്ന് പുറത്താക്കുവാൻ ശ്രമിക്കുന്നു.
ഇനി ഒരിക്കലും മക്കളുടെ കാര്യത്തിൽ ഇടപെടില്ല എന്ന ഉറപ്പിൽ ഗീതയേയും ബബിതയെയും ഇൻസ്റ്റിറ്റ്യൂട്ടിൽ തുടരാൻ അനുവദിക്കുന്നു.
ഗീത പരാജയപ്പെട്ട ഇന്റര്നാഷണൽ മത്സരണങ്ങളുടെ വീഡിയോ സൂക്ഷ്മ നിരീക്ഷണം നടത്തി മൊബൈൽ ഫോൺ വഴി മഹാവീരൻ ഗീതയെ പരിശീലിപ്പിക്കുന്നത് തുടർന്നു.
കോമൺവെൽത്ത് ഗെയിംസിൽ ഓരോ മത്സരത്തിലും ഗീതക്ക് ഗാലറിയിൽ ഇരുന്നു മഹാവീരൻ നിർദ്ദേശങ്ങൾ നൽകി ഫൈനൽ വരെ എത്തിച്ചു .
ഇൻസ്റ്റിറ്റ്യൂട്ടിലെ പരിശീലകനായ പ്രമോദ് കദമിന്റെ  നിർദ്ദേശങ്ങൾക്കു വിരുദ്ധമായിരുന്നു മഹാവീരന്റെ നിർദ്ദേശങ്ങൾ.
ഫൈനലിൽ എതിരാളിയെ അവസാനനിമിഷത്തിൽ മലർത്തിയടിച്ചു ഗീത ഭാരതത്തിനു വേണ്ടി ഗുസ്തിയിൽ സ്വർണം നേടുന്ന ആദ്യ വനിതയായി .
നടീനടന്മാർ ആമിർ ഖാൻ - മഹാവീർ സിംഗ് ഫോഗട്ട് സാക്ഷി തൻവർ - ദയാ ശോഭാ കൗർ, മഹാവീർ സിംഗ് ഫോഗട്ടി ന്റെ ഭാര്യ ഫാത്തിമ സന ശേഖ് - ഗീത ഫൊഗാട്ട് , മഹാവീർ സിംഗ് ഫോഗട്ടി ന്റെ മകൾ സൈറാ വസീം - ബാലികയായ ഗീത സന്യാ മൽഹോത്രാ - ബബിതാകുമാരി  ഫോഗട്ട് , മഹാവീർ സിംഗ ് ഫോഗട്ടി ന്റെ മകൾ സുഹാനീ ഭട്നാഗർ - ബാലികയായ ബബിത അപർശക്തി ഖുരാന - ഓംകാർ, ഗീതയുടെയും ബബിതയുടെയും ഭ്രാതൃവ്യൻ [പിതൃവ്യപുത്രൻ] ഋത്വിക് സാഹോർ - ബാലകനായ ഓംകാർ; ഇവനെ K2J2 എന്ന കളിപ്പേരിൽ ബബിത വിളിക്കുന്നു.
ഗിരീശ് കുല്കർണി - പ്രമോദ് കദം, ഗീതയുടെ പരിശീലകൻ സംഗീതം
ഈ ചലച്ചിത്രത്തിന്റെ സംഗീതം നിർവഹിച്ചിരിക്കുന്നത് പ്രീതമാണ് .
ഗാനങ്ങൾ രചിച്ചിരിക്കുന്നത് അമിതാഭ് ഭട്ടാചാര്യ .
ഗീതാവലി # ഗാനം Singer(s) ദൈർഘ്യം 1.
"ഹാനികാരക് ബാപ്പു" Sarwar Khan Sartaz Khan Barna, Saddy Ahmad
(additional vocals: Kheta Khan Dayam Khan) 4:22 2.
"Dhaakad" Raftaar 2:56 3.
"Gilehriyaan" Jonita Gandhi 3:40 4.
"ദംഗൽ" ദലേർ മെഹന്ദി 4:59 5.
"നൈനാ" Arijit Singh 3:45 6.
"Dhaakad (Aamir Khan Version)" ആമിർ ഖാൻ 2:56 7.
"Idiot Banna" Nooran Sisters 4:08 ആകെ ദൈർഘ്യം: 26 : 55 അവലംബം
തിരുവൈരൂർ മഹാദേവക്ഷേത്രം ഇംഗ്ലീഷ് വിലാസം https://ml.wikipedia.org/wiki/Thiruvairuur_Mahadeva_Temple
ആലപ്പുഴ ജില്ലയിൽ മാവേലിക്കരയ്ക്കടുത്ത് ചുനക്കരയിൽ സ്ഥിതിചെയ്യുന്ന മഹാദേവക്ഷേത്രമാണ് തിരുവൈരൂർ മഹാദേവക്ഷേത്രം .
മാവേലിക്കരയ്ക്കും നൂറനാട്ടിനുമിടയ്ക്കാണ് ചുനക്കരദേശം സ്ഥിതിചെയ്യുന്നത്.
ഐതിഹ്യപ്പെരുമയിൽ തിരുവൈരൂർ മഹാദേവൻ ഓണാട്ടുകരയുടെ ദേശദേവനാണ്.
ക്ഷേത്രത്തിലെ മുഖ്യപ്രതിഷ്ഠയായ ശിവനും ഉപദേവതകളായ പാർവ്വതി , ഗണപതി , സുബ്രഹ്മണ്യൻ , അയ്യപ്പൻ , മഹാവിഷ്ണു , നാഗദൈവങ്ങൾ , ബ്രഹ്മരക്ഷസ്സ് എന്നിവരും സ്വയംഭൂവാണ് എന്നൊരു പ്രത്യേകത ഈ ക്ഷേത്രത്തിനുണ്ട്.
ദാരുശില്പങ്ങൾ
1400 കൊല്ലം പഴക്കമുള്ള ദാരുശില്പങ്ങളാണ് ഈ ക്ഷേത്രത്തിന്റെ സവിശേഷത.
ശ്രീകോവിലിനുമുന്നിലെ ഭീമാകാരന്മാരായ ദ്വാരപാലകന്മാർ തൊട്ടടുത്തുള്ള മഹാലക്ഷ്മിയുടെ രൂപം ഇവ അതിശയകരമായ ശില്പവൈഭവത്തിന് ഉദാഹരണമാണ്.
ശ്രീകോവിലിന്റെ പാർശ്വഭാഗത്ത് രാമായണ മഹാഭാരത കഥകൾ ശില്പങ്ങളിലാവിഷ്ക്കരിച്ചിരിക്കുന്നു.
കന്നിമൂലയിൽ ബാലഗണപതിയുടെ കഥകൾ കാണാം.
മഹാവിഷ്ണുവിന്റെ അവതാരലീലകൾ, ഗോപികാവസ്ത്രാപഹരണം, രാമകഥ, കാളിയമർദ്ദനം മുതലായവയും ദാരുശില്പങ്ങളിലൂടെ ദർശിക്കാം.
അവലംബം ↑ ↑ {{ cite news }} : Check date values in: | date= ( help ) ; Cite has empty unknown parameter: | 9= ( help )
തിരുവോണത്തോണി ഇംഗ്ലീഷ് വിലാസം https://ml.wikipedia.org/wiki/Thiruvona_thoni തിരുവോണത്തോണി
കേരളത്തിലെ പത്തനംതിട്ട ജില്ലയിലെ ആറന്മുളയിൽ സ്ഥിതിചെയ്യുന്ന ആറന്മുള ശ്രീ പാർത്ഥസാരഥിക്ഷേത്രവുമായി ബന്ധപ്പെട്ടതാണ് തിരുവോണത്തോണി .
പാണ്ഡവരിൽ മദ്ധ്യമനായ അർജ്ജുനൻ ഭഗവാൻ കൃഷ്ണനു സമർപ്പിച്ചതായി വിശ്വസിക്കുന്ന ദക്ഷിണ ഭാരതത്തിലെ പ്രധാനപ്പെട്ട വൈഷ്ണവ ക്ഷേത്രം ഏറ്റവും പുരാതനവും പ്രസിദ്ധവുമായിട്ടുള്ളതാണ്.
ആറന്മുള ദേശത്തുണ്ടായിരുന്ന കാട്ടൂർ മനയിലെ കാരണവർ ചിങ്ങമാസത്തിലെ തിരുവോണത്തിന് ആറന്മുള ക്ഷേത്രത്തിൽ സദ്യ തയ്യാറാക്കി എത്തിച്ചിരുന്നു.
ഇങ്ങനെ ആറന്മുള ക്ഷേത്രത്തിലേക്ക് തിരുവോണ സദ്യ എത്തിച്ച വഞ്ചിയാണ് പിന്നീട് പ്രസിദ്ധമായ തിരുവോണത്തോണിയായി അറിയപ്പെട്ടത്.
ആറന്മുളയ്ക്കു കിഴക്കുള്ള കാട്ടൂർ ഗ്രാമത്തിൽ മങ്ങാട്ടുമഠത്തിലെ ഭട്ടതിരി എല്ലാ തിരുവോണനാളിലും വിഷ്ണുപൂജയുടെ ഭാഗമായി ഒരു ബ്രാഹ്മണനു കാൽകഴുകിച്ചൂട്ട് നടത്തിവന്നിരുന്നു.
ഒരുവർഷം ഊണുകഴിക്കാനായി ആരും എത്തിയില്ല.
വർഷങ്ങളായുള്ള തന്റെ വ്രതം മുടങ്ങുന്നതിൽ ദു:ഖിതനായ ഭട്ടതിരി ആറന്മുളഭഗവാനെ പ്രാർഥിച്ച് ഓണനാളിൽ ഉപവസിക്കാൻ തീരുമാനിച്ചു.
അപ്പോൾ തേജസ്വിയായ ഒരു ബാലൻ  ഭട്ടതിരിയുടെ ആതിഥ്യം സ്വീകരിക്കാനെത്തി.
അന്ന് കാൽ കഴുകിച്ചൂട്ട് നടന്നതിനുശേഷം ബാലൻ അദ്ദേഹത്തോട് ഇനിയുള്ള കാലം ഓണത്തിനുള്ള വിഭവങ്ങൾ തയ്യാറാക്കി ആറന്മുളയിൽ എത്തിച്ചാൽ മതിയെന്നു പറഞ്ഞാണ് പോയത്.
അന്നു രാത്രി സ്വപ്ന ദർശനത്തിൽ വന്നതു സാക്ഷാൻ ആറന്മുളഭഗവാൻ ആയിരുന്നുവെന്നു മനസ്സിലാക്കിയ മങ്ങാട്ടൂ ഭട്ടതിരി പിറ്റേവർഷംമുതൽ ഓണസദ്യയ്ക്കുള്ള വിഭവങ്ങൾ ഒരു തോണിയിൽ നിറച്ച് ഉത്രാടനാളിൽ കാട്ടൂരിൽനിന്നു പുറപ്പെട്ട് തിരുവോണപ്പുലർച്ചയിൽ ആറന്മുള ക്ഷേത്രക്കടവിൽ എത്തിച്ചുതുടങ്ങി.
ഇങ്ങനെ വർഷങ്ങൾ കടന്നു പോകുകയും അദ്ദേഹത്തിന്റെ പിൻ തലമുറകളും ഈ ആചാരം ഭംഗിയായി നടത്തി കൊണ്ടുപോന്നിരുന്നു.
ഒരിക്കൽ കോവിലന്മാർ എന്ന ആയൂർ പ്രദേശത്തെ മാടമ്പിമാർ ആറന്മുളക്കു പുറപ്പെട്ട കാട്ടൂർ ഭട്ടതിരിയെ തടഞ്ഞ്  തിരുവോണത്തോണിയെ ആക്രമിച്ചു.
ഇത് അറിഞ്ഞ് തിരുവോണ തോണിയുടെ സംരക്ഷണാർഥം കരനാഥന്മാർ വലിയ വള്ളങ്ങളിൽ സംഘമായെത്തി കോവിലരെ തുരത്തി ഓടിച്ചു.
പിന്നീടുള്ള വർഷങ്ങളിൽ തോണിയുടെ സംരക്ഷണാർഥം, കൂടുതൽപേർക്കു കയറാവുന്ന വള്ളങ്ങൾ ഉണ്ടാക്കി തോണിയെ അനുധാവനം ചെയ്തുപോന്നു.
കാട്ടൂർ മങ്ങാട്ടുമന
മങ്ങാട്ട് മന പണ്ട് സ്ഥിതിചെയ്തിരുന്നത് ആറന്മുളക്ക് കിഴക്ക് കാട്ടൂർ ദേശത്തായിരുന്നു.
പിന്നീട് എപ്പൊഴോ മങ്ങാട്ടുമന കാട്ടൂരിൽ നിന്നും മാറി കോട്ടയത്തിനടുത്ത് കുമാരനല്ലൂരിൽ വന്ന് മാറി താമസിച്ചു.
ഇന്ന് മീനച്ചിലാറ്റിൻ തീരത്തായി കുമാരനെല്ലൂരാണ് മങ്ങാട്ട് മനയിൽ നിന്നുമാണ് തിരുവോണത്തോണി പുറപ്പെടുന്നത്.
കുമാരനല്ലൂർ മങ്ങാട്ടില്ലത്തെ മൂത്ത ഭട്ടതിരി ചുരുളൻ വള്ളത്തിൽ ആറന്മുളയ്ക്കു പുറപ്പെടുന്ന ചടങ്ങ് മൂലം നാളിലാണ്.
ഭട്ടതിരി തിരുവോണത്തോണിയുമായി ആറന്മുളയ്ക്കടുത്തുള്ള കാട്ടൂരിൽ എത്തുന്നതോടെ കരക്കാരുടെ നേതൃത്വത്തിൽ സ്വീകരിക്കുകയും പിന്നീട് അലങ്കരിച്ച വലിയ തിരുവോണത്തോണിയിലേക്ക് മാറ്റുകയും കുമാരനെല്ലൂരിൽ നിന്നും വന്ന വള്ളം അകമ്പടിത്തോണിയായി മാറുകയും ചെയ്യും.
പിന്നീട് കാട്ടൂരിൽ നിന്നു ഭട്ടതിരിയും കരക്കാർക്ക് ഒപ്പമാണ് ആറന്മുളയിലേക്ക് പമ്പാനദിയിലൂടെ യാത്ര തുടരുന്നത്.
തോണിയുടെ സഞ്ചാരവഴി
മീനച്ചിലാർ, മണിമലയാർ, പമ്പാനദി എന്നി പ്രധാന നദികൾ വഴി സഞ്ചരിച്ചാണ് ഇന്ന് തിരുവോണത്തോണി കുമാരനെല്ലൂരിൽ നിന്നും ആറന്മുളയിൽ എത്തുന്നത്.
മങ്ങാട്ടില്ലത്തെ കടവിൽ നിന്നു സഹായിക്കൊപ്പമാണ്  ഭട്ടതിരിയുടെ യാത്ര.
നാഗമ്പടം, ചുങ്കം വഴി ആദ്യം കൊടൂരാറ്റിൽ പ്രവേശിക്കും.
ആദ്യ ദിനത്തിലെ യാത്ര കിടങ്ങറയിലാണ് അവസാനിക്കുന്നത്.
ഇവിടെ രണ്ടാം പാലത്തിനു സമീപം ഭട്ടതിരി വിശ്രമിക്കും.
സമീപത്തെ ഇല്ലത്തു നിന്നു ഭക്ഷണം കഴിച്ചു രാത്രിയിൽ ഭട്ടതിരിയും തുഴച്ചിൽക്കാരനും വള്ളത്തിൽ തന്നെയാണു കഴിച്ചുകൂട്ടുക.
പിറ്റേന്നു കൊടുതറ വഴി തിരുവല്ല പുഴക്കരയിലെത്തി മണിമലയാറ്റിലേക്കു പ്രവേശിക്കും.
മൂവടമഠത്തിലാണ് അന്നത്തെ ഉച്ചയൂണ്.
പിന്നീട് ആറാട്ടുപുഴയിലൂടെ പമ്പാനദിയിൽ എത്തുന്ന തോണി, വൈകിട്ടു ക്ഷേത്രക്കടവിൽ അടുക്കും.
അന്നു ഭട്ടതിരിക്ക് ക്ഷേത്ര ദർശനമില്ല.
ഭക്ഷണത്തിനും വിശ്രമത്തിനും ശേഷം ഭട്ടതിരി തോണിയിൽ കോഴഞ്ചേരിയിലെ വെള്ളൂർ മനക്കടവിലേക്കു പോകും.
ഇവിടെ നിന്ന് അയിരൂർ പുതിയകാവു ക്ഷേത്രം, കാട്ടൂർ ക്ഷേത്രം എന്നിവ ചുറ്റി തിരുവോണപ്പുലരിയിൽ വീണ്ടും ആഘോഷമായി ആറന്മുളയിൽ എത്തിചേരും.
ആറന്മുള ക്ഷേത്രം ആറന്മുള ക്ഷേത്രം
പാർത്ഥസാരഥിയായ കൃഷ്ണനാണ് ഇവിടത്തെ പ്രതിഷ്ഠ.
പത്തനംതിട്ട ജില്ലയിലെ ആറൻമുളയിൽ പുണ്യനദിയായ പമ്പയുടെ ദക്ഷിണതീരത്താണ് ഈ ക്ഷേത്രം സ്ഥിതി ചെയ്യുന്നത്.
പാണ്ഡവരിൽ ഒരാളായ അർജുനനാണ് ഈ ക്ഷേത്ര പ്രതിഷ്ഠ നടത്തിയത് എന്നാണ് കേൾവി.
എല്ലാ വർഷവും ശബരിമലയിൽ അയ്യപ്പ വിഗ്രഹത്തിൽ ചാർത്താനുള്ള തങ്ക അങ്കിയും വഹിച്ചുകൊണ്ടുള്ള ഘോഷയാത്ര ആരംഭിക്കുന്നത് പാർത്ഥസാരഥി ക്ഷേത്രത്തിൽ നിന്നാണ്.
കേരളീയ വാസ്തുവിദ്യയിൽ നിർമ്മിച്ച കെട്ടിടങ്ങൾക്ക് ഒരു നല്ല ഉദാഹരണമാണ് ആറൻമുള പാർത്ഥസാരഥി ക്ഷേത്രം.
കിഴക്കോട്ടാണ് ദർശനം ഉള്ള ഇവിടത്തെ പാർത്ഥസാരഥി വിഗ്രഹത്തിന് ആറടി പൊക്കമുണ്ട്.
വിഗ്രഹം ചതുർബാഹുവായ വിഷ്ണുവിന്റേതാണ്.
ക്ഷേത്രത്തിൻറെ ചുമരുകളെല്ലാം പതിനെട്ടാം നൂറ്റാണ്ടിൽ വരച്ച മനോഹരമായ ചിത്രങ്ങളാൽ അലങ്കൃതമാണ്.
തിരുവോണത്തോണിയുടെ എഴുന്നള്ളത്ത്
കാട്ടൂരിൽ നിന്നു ആഘോഷമായി ഭക്തരുടെ അകമ്പടിയോടെ തിരുവോണത്തോണിയും അകമ്പടിത്തോണിയും പുറപ്പെടുന്നത്.
തിരുവോണ ദിനത്തിൽ ആറന്മുള ഭഗവാൻ പള്ളിയുണരുന്നതോടെ ഓണസദ്യയ്ക്കുള്ള ഒരുക്കങ്ങൾ ആരംഭിക്കുകയായി.
മങ്ങാട്ട് ഭട്ടതിരി കൊണ്ടുവരുന്ന വിഭവങ്ങൾ കൂട്ടിച്ചേർത്താണു സദ്യ ഒരുക്കുന്നത്.
അത്താഴപൂജ കഴിഞ്ഞു ക്ഷേത്ര പൂജാരിയിൽ നിന്നു പണക്കിഴി ഏറ്റുവാങ്ങുന്നതോടെ യാത്രയ്ക്കു സമാപനമാകും.
സദ്യവട്ടത്തിന്റെ ചെലവു കഴിഞ്ഞിട്ടു ബാക്കിയുള്ള തുകയാണത്രേ ഇത്.
പണക്കിഴി ഭണ്ഡാരത്തിൽ നിക്ഷേപിച്ചു ഭട്ടതിരി മടങ്ങിപ്പോരും.
മടക്കയാത്ര തോണിയിലല്ല.
കാട്ടൂരിലെ 18 നായർ തറവാടുകളിൽ നിന്ന് ശേഖരിക്കുന്നവിഭവങ്ങളും തോണിയിലുണ്ടാകും.
ചേന, കാച്ചിൽ, ചേമ്പ്, മത്തങ്ങ, വെള്ളരിക്ക, ഏത്തക്ക, പഴക്കുല, ഉപ്പിലിട്ടത്, അരി തുടങ്ങിയ സദ്യക്കുള്ള എല്ലാ സാധനങ്ങളും തോണിയിലുണ്ടാവും.
തിരുവോണ ദിവസം പുലർച്ചെ തോണി ആറന്മുള ക്ഷേത്രത്തിലെ മധുക്കടവിലെത്തും.
ഉത്തൃട്ടാതി വള്ളംകളി
ഇപ്രകാരം കാട്ടൂർ ഭട്ടതിരിക്കുവേണ്ടി തിരുവോണത്തോണിക്ക് അകമ്പടിസേവിക്കാൻ കൂടുതൽ കരക്കാർ ചുണ്ടൻവള്ളങ്ങൾ ഉണ്ടാക്കി രംഗത്തു വരികയും ചെയ്തു.
ആദ്യകാലത്തു പമ്പാനദിയുടെ ഇരുകരകളിലുമായി 48 പള്ളിയോടങ്ങൾ (ചുണ്ടൻവള്ളം)ഉണ്ടായിരുന്നു.
ഓരോ പള്ളിയോടത്തിലും  ഭഗവാൻ കൃഷ്ണന്റെ അദൃശ്യസാന്നിധ്യം ഉണ്ടെന്നാണു വിശ്വാസം.
കാട്ടൂരിൽ നിന്നും ഉത്രാടരാത്രിയിൽ പുറപ്പെട്ട് തിരുവോണപ്പുലർച്ചെ ആറന്മുളയിൽ എത്തുന്ന തോണിയെയും അവയ്ക്ക് അകമ്പടി സേവിക്കുന്ന പള്ളിയോടങ്ങളെയും കൂടുതൽ പേർക്കു കാണാൻ സാദിക്കാതെ വന്നു, ഇതിനാലാണത്രെ തിരുവോണം കഴിഞ്ഞു മറ്റൊരു ദിവസംകൂടി പള്ളിയോടങ്ങൾ ആറന്മുളയിൽ എത്താൻ തീരുമാനിച്ചത്.
അതു പാർഥസാരഥിവിഗ്രഹ പ്രതിഷ്ഠാദിനമായ ഉത്തൃട്ടാതിനാളിലെന്നു നിശ്ചയിക്കുകയും ചെയ്തു.
ഇങ്ങനെയാണ് ആറന്മുള ജലമേളയുടെ ഉത്ഭവം എന്നു കരുതുന്നു.
ഇതുംകാണുക ആറന്മുള ശ്രീ പാർത്ഥസാരഥിക്ഷേത്രം ആറന്മുള ഉതൃട്ടാതി വള്ളംകളി വള്ളസദ്യ പുതിയ തോണി
മങ്ങാട്ട് മനയിലെ പഴയ തിരുവോണത്തോണി ഇരുനൂറ് വർഷത്തിലധികം പഴക്കമുള്ളതിനാൽ ജീർണ്ണാവസ്ഥയിലായതിനെ തുടർന്ന് ആറന്മുളയിലെ പള്ളിയോടസേവാസംഘം 10 ലക്ഷത്തോളം രൂപ ചെലവാക്കി 2011-ൽ പുതിയ തോണി നിർമ്മിച്ചു.
100 ഇഞ്ചിലധികം വണ്ണവും 40 അടി നീളവും ഉള്ള രണ്ട് ആഞ്ഞിലിത്തടിയാണ് തോണി നിർമ്മാണത്തിന് ഉപയോഗിച്ചത്.
250 കിലോഗ്രാം വീതം ചെമ്പും ഇരുമ്പും ഉപയോഗിച്ച് ചങ്ങംകരി സ്വദേശി വേണു ആചാരിയുടെ നേതൃത്വത്തിൽ നാല് ശില്പികൾ തോണിയുടെ പണിതീർത്തു.
അവലംബം ↑ ഐതിഹ്യമാല/ആറന്മുള ദേവനും മങ്ങാട്ടു ഭട്ടതിരിയും -- കൊട്ടാരത്തിൽ ശങ്കുണ്ണി -- കറന്റ് ബുക്സ് ↑ ഐതിഹ്യമാല/ആറന്മുളമാഹാത്മ്യം -- കൊട്ടാരത്തിൽ ശങ്കുണ്ണി ↑ ↑ ഐതിഹ്യമാല/ആറന്മുളമാഹാത്മ്യം -- കൊട്ടാരത്തിൽ ശങ്കുണ്ണി -- കറന്റ് ബുക്സ് ↑ തിരുവോണത്തോണിയുടെ യാത്ര ↑ പുതിയ തിരുവോണത്തോണി
തിരുവോണം (വിവക്ഷകൾ)
തിരുവോണം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ഓണം - കേരളത്തിലെ ഒരു ഉൽസവം.
തിരുവോണം (സ്ഥലം) തിരുവോണം (നക്ഷത്രം) തിരുവോണം (ചലച്ചിത്രം) തിരുവോണത്തോണി ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
തിരുവോണ മാറ്റം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഓണത്തിന് വൈക്കത്തിനടുത്ത ടോൾ എന്ന സ്ഥലത്ത് ഓണവുമായി ബന്ധപ്പെട്ട് നടക്കുന്ന വിപണനമേളയാണ് തിരുവോണ മാറ്റം .
പുരാതന കാലത്തെ മാറ്റ വ്യവസ്ഥയുടെ (Barter System) ഓർമ്മയ്ക്കാണ് ഈ വിപണനമേള നടത്തുന്നത്.
തിരുവോണത്തിന് ആളുകൾ ഈ സ്ഥലത്ത് ഒത്തുകൂടിയിരുന്നു എന്നും അവർ തങ്ങൾ സ്വന്തമായി ഉത്പാദിപ്പിക്കുന്നതും കൃഷി ചെയ്യുന്നതുമായ സാധനങ്ങൾ മറ്റുള്ളവരുമായി കൈമാറ്റം ചെയ്തിരുന്നുമാണ് സങ്കൽപ്പം.
ഇതും കാണുക മാറ്റച്ചന്ത
തിരുവോണം (ചലച്ചിത്രം)
ശ്രീകുമാരൻ തമ്പി സംവിധാനം ചെയ്ത് 1975-ൽ പുറത്തിറങ്ങിയ മലയാളചലച്ചിത്രമാണ് തിരുവോണം .
പ്രേംനസീർ , ശാരദ , കമൽ ഹാസൻ , കവിയൂർ പൊന്നമ്മ എന്നിവരാണ് പ്രധാന വേഷങ്ങൾ ചെയ്തിരിക്കുന്നത്.
ആർ കെ കെ ശേഖർ സംഗീതസംവിധാനം നിർവ്വഹിച്ചത് എം. കെ. അർജ്ജുനൻ രചിച്ച ഗാനങ്ങളും അഭിനേതാക്കൾ പ്രേംനസീർ ശാരദ കമൽ ഹാസൻ ജയസുധ കവിയൂർ പൊന്നമ്മ ശ്രീലത നമ്പൂതിരി T. S. മുതൈയ്ഹ് പാട്ടരങ്ങ് അവലംബം പുറത്തേക്കൂള്ള കണ്ണികൾ തിരുവോണം ഇന്റർനെറ്റ് മൂവി ഡാറ്റാബേസിൽ
തിരുവൈയാറ് ഇംഗ്ലീഷ് വിലാസം https://ml.wikipedia.org/wiki/Thiruvaiyaru
തമിഴ്‌നാട്ടിലെ തഞ്ചാവൂർ ജില്ലയിലെ ഒരു പഞ്ചായത്താണ് തിരുവൈയാറ് (Thiruvaiyaru) ( തമിഴിൽ திருவையாறு ).
തഞ്ചാവൂരിൽ നിന്നും 13 കിലോമീറ്റർ അകലെയുള്ള ഈ ഗ്രാമം കാവേരിയുടെ തീരത്താണ്.
ഇവിടെയുള്ള പുരാതന ശിവക്ഷേത്രമായ പഞ്ചനദീശ്വരക്ഷേത്രത്തിൽ വർഷം മുഴുവൻ വിശ്വാസികൾ എത്തുന്നു.
കർണ്ണാടക സംഗീതത്തിലെ തൃമൂർത്തികളായ ത്യാഗരാജർ , മുത്തുസ്വാമി ദീക്ഷിതർ , ശ്യാമ ശാസ്ത്രി എന്നിവരോടു ബന്ധപ്പെട്ടാണ് ഇന്ന് ഈ ഗ്രാമം കൂടുതലായി അറിയപ്പെടുന്നത്.
തിരുവൈയാറ് എന്ന് വച്ചാൽ പവിത്രമായ അഞ്ചു നദികൾ എന്നാണ്.
അവ അരശലർ നദി, വെണ്ണാർ, വെട്ടാർ, കുദമുരുത്തിയാർ, കാവേരി എന്നിവയാണ്.
ശിവക്ഷേത്രത്തിന്റെ അടുത്തുതന്നെയുള്ള ഒരു ഒറ്റമുറി ഭവനമാണ് ത്യാഗരാജ സ്വാമികളുടേത്.
കാവേരിയുടെ കരയിലാണ് അദ്ദെഹത്തിന്റെ സമാധി.
ഇവിറ്റെയാണ് എല്ലാ വർഷവും ജനുവരിയിൽ ത്യാഗരാജ ആരാധന നടക്കുന്നത്.
അവലംബം പുറത്തേക്കുള്ള കണ്ണികൾ Thiruvaiyaru എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തിരുവൊട്ടിയൂർ പഞ്ചരത്നം ഇംഗ്ലീഷ് വിലാസം https://ml.wikipedia.org/wiki/Thiruvottriyur_Pancharatnam
തിരുവൊട്ടിയൂരിലെ ത്യാഗരാജക്ഷേത്രത്തിലെ ത്രിപുരസുന്ദരിയെപ്പറ്റി ത്യാഗരാജസ്വാമികൾ രചിച്ച അഞ്ചുകൃതികളാണ് തിരുവൊട്ടിയൂർ പഞ്ചരത്നം എന്നറിയപ്പെടുന്നത്.
ത്യാഗരാജസ്വാമികൾ രചിച്ച പല ത്യാഗരാജപഞ്ചരത്നകൃതികളിൽ ഒരു കൂട്ടമാണിത്.
തന്റെ ശിഷ്യനായ വീണാ കുപ്പയ്യരുടെ അപേക്ഷപ്രകാരമാണ് സ്വാമികൾ ഇവ രചിച്ചത്.
തിരുവൊട്ടിയൂർ പഞ്ചരത്നകൃതികൾ # കൃതി രാഗം താളം ഭാഷ 1 കന്ന തല്ലി സാവേരി ആദി തെലുഗു 2 സുന്ദരി നിന്നു ആരഭി മിശ്രചപ്പ് തെലുഗു 3 സുന്ദരി നന്നിന്ദരിലോ ബേഗഡ രൂപകം തെലുഗു 4 സുന്ദരി നീ ദിവ്യ രൂപമുനു കല്യാണി ആദി തെലുഗു 5 ദാരിനി തെലുസുകൊണ്ടി ശുദ്ധസാവേരി ആദി തെലുഗു ↑
തിരുവോണം (സ്ഥലം)
തമിഴ്നാട് സംസ്ഥാനത്തെ തഞ്ചാവൂർ ജില്ലയിലെ ഒരു താലൂക്ക് പട്ടണമാണ് തിരുവോണം.
തഞ്ചാവൂരിന് തെക്ക് സ്ഥിതി ചെയ്യുന്ന ഒരു ചെറിയ പട്ടണമാണ് തിരുവോണം.
ഇരുപതിലധികം ചെറിയ ഗ്രാമങ്ങൾ ഉൾക്കൊള്ളുന്ന ഒരു പഞ്ചായത്ത് യൂണിയനാണ് ഇത്.
അതിന്റെ പഞ്ചായത്ത് യൂണിയന്റെ വടക്കുകിഴക്കൻ അതിർത്തി തഞ്ചാവൂരിന്റെ പ്രാന്തപ്രദേശമായ മാരിയമ്മൻ കോവിൽ ആണ്.
നിലവിൽ, ഒരു പ്രത്യേക താലൂക്കായി സ്വയം പരിവർത്തനം നടന്നുകൊണ്ടിരിക്കുന്നു.
ഈ ചെറിയ പട്ടണത്തിൻറെ ചരിത്രം എ. ഡി 1000-ന്റെ തുടക്കത്തിലേതാണ്.
ചോള രാജവംശത്തിന്റെ പ്രധാന തീർത്ഥാടന കേന്ദ്രങ്ങളിലൊന്നായിരുന്നു ഇത്.
മുത്തുമാരിയമ്മൻ ക്ഷേത്രങ്ങളിലെ ഉത്സവം വ്യാപകമായി ആഘോഷിക്കപ്പെടുന്നു.
തഞ്ചാവൂർ ലോക്സഭാ മണ്ഡലത്തിന്റെ ഭാഗമാണ് തിരുവോണം നിയമസഭാ മണ്ഡലം.
തക്സിൻ ഷിനവാത്ര ഇംഗ്ലീഷ് വിലാസം https://ml.wikipedia.org/wiki/Thaksin_Shinawatra
തായ്‌ലൻഡിന്റെ മുൻ പ്രധാനമന്ത്രിയായിരുന്നു തക്സിൻ ഷിനവാത്ര (തായ് ഉച്ചാരണം ഏകദേശം : തക്സിൻ ചിനനവത് ).
രാഷ്ട്രീയത്തിൽ ഇറങ്ങുന്നതിനു മുൻപ് സംരംഭകനും, പോലീസ് വകുപ്പിൽ ഉന്നത ഉദ്യോഗസ്തനുമായിരുന്നു.
തായ്ലാൻഡിലെ ഏറ്റവും പ്രചാരമുള്ള മൊബൈൽ ഫോൺ സേവനദാതാവായ അഡ്വാൻസെഡ് ഇൻഫൊ സെർവീസിന്റെ ഉടമയുമാണ് തക്സിൻ ഷിനവാത്ര.
1998ൽ തായ് രക് തായ് പാർട്ടി രൂപീകരിച്ചു.
2001 മുതൽ 2006 വരെ തായ്ലാൻഡ് പ്രധാനമന്ത്രിയായിരുന്ന ഷിനവാത്ര 2006ലെ പട്ടാള അട്ടിമറിയിൽ പുറത്താക്കപ്പെടുകയായിരുന്നു.
അദ്ദേഹത്തിന്റെ ഇളയ സഹോദരി യിങ്ലക് ഷിനവത്ര 2011 മുതൽ 2014 വരെ തായ്ലാൻഡ് പ്രധാനമന്ത്രിയായിരുന്നു.
തക്‌വീർ ഇംഗ്ലീഷ് വിലാസം https://ml.wikipedia.org/wiki/At-Takwir
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ എൺപത്തിഒന്നാം അദ്ധ്യായമാണ്‌ തക്‌വീർ (ചുറ്റുപ്പൊതിയൽ).
അന്ത്യദിനത്തെക്കുറിച്ചുള്ള പരമർശങ്ങളാണ് ഈ അദ്ധ്യായത്തിൽ ഉൾക്കൊള്ളുന്നത്.
സൂക്തങ്ങൾ : 29 മുൻപുള്ള സൂറ: അബസ ഖുർആൻ അടുത്ത സൂറ: ഇൻഫിത്വാർ സൂറത്ത്
(അദ്ധ്യായം) 81
തഖ്ത്-ഇ സൊലെയ്മാൻ ഇംഗ്ലീഷ് വിലാസം https://ml.wikipedia.org/wiki/Takht-e_Soleym%C4%81n
തഖ്ത്-ഇ സൊലെയ്മാൻ ( പേർഷ്യൻ : تخت سلیمان ), lit.
'ത്രോൺ ഓഫ് സോളമൻ'), ഇറാനിലെ പടിഞ്ഞാറൻ അസർബൈജാൻ പ്രവിശ്യിലെ സസാനിയൻ സാമ്രാജ് യ കാലഘട്ടത്തിലെ ഒരു പുരാവസ്തു കേന്ദ്രമാണ്.
ഊർമിയയ്ക്കും ഹമദാനും ഇടയിലായി സ്ഥിതിചെയ്യുന്ന ഇത് ആധുനിക പട്ടണമായ തകാബിന് സമീപസ്ഥമായും ടെഹ്‌റാന് ഏകദേശം 400 കിലോമീറ്റർ (250 മൈൽ) പടിഞ്ഞാറുമായാണ് സ്ഥിതിചെയ്യുന്നത്.
കാൽസ്യ സമ്പുഷ്ടമായ നീരുറവയുള്ള ഒരു കുളത്തിലെ ഒഴുക്കിനാൽ സൃഷ്ടിക്കപ്പെട്ടതും ഒരു കുന്നിൻ മുകളിലായി സ്ഥിതി ചെയ്യുന്നതുമായ കോട്ടകെട്ടി ഉറപ്പിച്ച ഈ സ്ഥലം 2003 ജൂലൈയിൽ ഒരു ലോക പൈതൃക സ്ഥാനമായി അംഗീകരിക്കപ്പെട്ടു.
സസാനിഡ് കാലഘട്ടത്തിൽ നിർമ്മിച്ചതും ഇൽഖാനിദ് കാലഘട്ടത്തിൽ ഭാഗികമായി പുനർനിർമ്മിച്ചതുമായ (ഒരു പള്ളിയായി) സൊറോസ്ട്രിയൻ അഗ്നിക്ഷേത്രമായ അദുർ ഗുഷ്നാസ്പിന്റെ അവശിഷ്ടങ്ങളും ഈ കോട്ടയിൽ ഉൾപ്പെടുന്നു.
സിംഹാസനാരോഹണത്തിന് മുമ്പ് സസാനിഡ് ഭരണാധികാരികൾ വണങ്ങിയിരുന്ന മൂന്ന് "മഹാ അഗ്നി" അല്ലെങ്കിൽ "രാജകീയ അഗ്നി"കളിൽ ഒന്ന് ഈ ക്ഷേത്രത്തിൽ ഉണ്ടായിരുന്നു.
അദുർ ഗുഷ്‌നാസ്‌പ് എന്ന് വിളിച്ചിരുന്ന തഖ്ത്-ഇ സൊലെയ്മാനിലെ അഗ്നി സസാനിദിന്റെ ആർട്ടെഷ്‌റ്റാർ അല്ലെങ്കിൽ യോദ്ധാവ് വിഭാഗത്തിനായി സമർപ്പിക്കപ്പെട്ടിരുന്നു.
യേശുവിനേയും സരതുസ്ത്രനേയും സംബന്ധിച്ച വിവരങ്ങളുള്ള നാലാം നൂറ്റാണ്ടിലെ ഒരു അർമേനിയൻ കയ്യെഴുത്തുപ്രതിയിലും ഇസ്ലാമിക കാലഘട്ടത്തിലെ വിവിധ ചരിത്രകാരന്മാരും ഇവിടെയുള്ള കുളത്തെക്കുറിച്ച് പരാമർശിക്കുന്നുണ്ട്.
കുളത്തിന് ചുറ്റുമുള്ള അഗ്നി ക്ഷേത്രത്തിന്റെ അടിത്തറ ആ ഐതിഹ്യത്തിന്റെ പേരിലാണ് അറിയപ്പടുന്നത്.
തഖ്ത്-ഇ സൊലെയ്മാൻ നാലാം നൂറ്റാണ്ടിലെ പ്യൂട്ടിംഗർ മാപ്പിലും ദൃശ്യമാണ്.
ഏഴാം നൂറ്റാണ്ടിൽ ഇറാന്റെ അറബ് അധിനിവേശത്തിന് ശേഷമാണ് ഈ സൈറ്റിന് ബൈബിൾ സംബന്ധമായ പേര് ലഭിച്ചത്.
സോളമൻ രാജാവ് രാക്ഷസന്മാരെ അടുത്തുള്ള 100 മീറ്റർ ആഴമുള്ള ഗർത്തത്തിനുള്ളിൽ തടവിലാക്കിയിരുന്നതായി നാടോടി ഐതിഹ്യം പറയുന്ന അതിനെ സെൻഡാൻ-ഇ സൊലെയ്മാൻ അഥവാ "പ്രിസൺ ഓഫ് സോളമൻ" എന്ന് വിളിക്കുന്നു.
കോട്ടയിൽ ഒഴുക്കുള്ള കുളം സോളമൻ സൃഷ്ടിച്ചതായും ഐതിഹ്യം പറയുന്നു.
പുരാവസ്തു ഗവേഷണങ്ങൾ അക്കീമെനിഡ് കാലഘട്ടത്തിൽ , ബിസി അഞ്ചാം നൂറ്റാണ്ടിലെ അധിനിവേശത്തിന്റെയും പിന്നീട് കോട്ടയിലെ പാർത്തിയൻ വാസസ്ഥലങ്ങളുടെയും അടയാളങ്ങൾ വെളിപ്പെടുത്തിയിട്ടുണ്ട്.
സസാനിഡ് രാജാക്കന്മാരുടെയും ബൈസന്റൈൻ ചക്രവർത്തി തിയോഡോഷ്യസ് രണ്ടാമന്റെയും (എ.ഡി. 408-450) നാണയങ്ങളും അവിടെ നിന്ന് കണ്ടെത്തിയിട്ടുണ്ട്.
ഇൽഖാനിദ് കാലഘട്ടം
വടക്കുപടിഞ്ഞാറൻ ഇറാനിലെ അസർബൈജാൻ പ്രവിശ്യയിൽ സ്ഥിതി ചെയ്യുന്ന തഖ്ത്-ഇ സൊലെയ്മാൻ സമുച്ചയത്തിന്റെ അവശിഷ്ടങ്ങൾ അഗ്നിപർവ്വത പർവതപ്രദേശങ്ങളാൽ വലയം ചെയ്യപ്പെട്ട പുൽമേടുകളിൽ കാണാം.
പേർഷ്യൻ ഭാഷയിൽ "സോളമന്റെ സിംഹാസനം" എന്നർഥം വരുന്നതും ടർക്കിഷ് ഭാഷയിൽ സുഗൂർലുഖ്, "മാർമോട്ടുകളാൽ സമൃദ്ധമായ ഒരു സ്ഥലം" എന്നും വിവർത്തനം ചെയ്യപ്പെടുന്ന തഖ്ത്-ഇ സൊലെയ്മാൻ പതിമൂന്നാം നൂറ്റാണ്ടിൽ ഇൽഖാനിദ് രാജവംശത്തിന്റെ കീഴിൽ ഒരു വേനൽക്കാല വിശ്രമകേന്ദ്രവും വേട്ടയാടൽ വേളയിൽ താമസിക്കുന്നതിനുള്ള ഒരു കൊട്ടാരവുമായി നിർമ്മിച്ചതാണ്.
മുമ്പ്, ഈ സ്ഥലം അഞ്ചാം നൂറ്റാണ്ടിൽ സസാനിയൻ രാജാക്കന്മാർ നിർമ്മിച്ച ഒരു സൊറോസ്ട്രിയൻ അഗ്നി ക്ഷേത്രമായിരുന്നു.
അക്കാലത്ത് സസാനിയൻ രാജവംശത്തിന്റെ ഔദ്യോഗിക മതമായിരുന്നു സൊറാസ്ട്രിയൻ മതം.
ഇൽഖാനിദ് രക്ഷാധികാരി, രണ്ടാമത്തെ ഇൽഖാൻ ഭരണാധികാരി, ഇൽഖാനിദ് രാജവംശത്തിലെ ആദ്യത്തെ ഭരണാധികാരി ഹുലാഗുവിന്റെ മകൻ എന്നീ വിശേഷണങ്ങളുള്ള അബാഖ ഖാൻ (r.1265-82), പഴയ അഗ്നി ക്ഷേത്രത്തിന്റെ വിപുലമായ അവശിഷ്ടങ്ങളും സസാനിയൻ കൊട്ടാരവും നിലനിൽക്കുന്നതിനാൽ തന്റെ വേനൽക്കാല വസതിക്കായി ഭാഗികമായി ഈ സ്ഥലം തിരഞ്ഞെടുത്തു.
ചിത്രശാല തഖ്ത്-ഇ-സൊലെയ്മാൻ ഗേറ്റിന്റെ അവശിഷ്ടങ്ങൾ.
അവലംബം ↑ ↑ ↑ Akbarnia, Ladan, “Khitā'ī: Cultural Memory and the Creation of a Mongol Visual Idiom in Iran and Central Asia”, Ph.D. diss, Harvard University, 2007.
↑ Akbarnia, Ladan, “Khitā'ī: Cultural Memory and the Creation of a Mongol Visual Idiom in Iran and Central Asia”, Ph.D. diss, Harvard University, 2007.
തക്ഷശില ഇംഗ്ലീഷ് വിലാസം https://ml.wikipedia.org/wiki/Thakshasila_university
അഞ്ചാം നൂറ്റാണ്ടിൽ ഗാന്ധാരത്തിന്റെ തലസ്ഥാനമായ തക്ഷശിലയിൽ സ്ഥാപിതമായ ഉന്നതപഠനകേന്ദ്രമാണ്‌ തക്ഷശില സർവകലാശാല .
തക്ഷശിലയെ സർവകലാശാല എന്നു വിശേഷിപ്പിക്കാമോ എന്ന കാര്യത്തിൽ തർക്കങ്ങൾ നിലനിർക്കുന്നുണ്ട്.
തക്ഷശില നിലനിന്നിരുന്ന പ്രദേശം ഇന്നത്തെ പാകിസ്താനിലെ റാവൽപിണ്ടിയിലാണ്‌.
ഏതാണ്ട് ആറാം നൂറ്റാണ്ടുവരെ അതായത് 1200 വർഷക്കാലത്തോളം ഈ സർവകലാശാല നിലനിന്നിരുന്നു.
വെളുത്ത ഹൂണർ എന്നറിയപ്പെടുന്ന ഹെഫ്തലൈറ്റുകളാണ് ഈ സർവകലാശാല ആക്രമിച്ച് തകർത്തതെന്ന് കരുതപ്പെടുന്നു .
ചാണക്യൻ , പാണിനി , ചരകൻ തുടങ്ങിയവർ ഇവിടത്തെ അദ്ധ്യാപകരായിരുന്നു .
അലക്സാണ്ടറുടെ ആക്രമണകാലത്തുതന്നെ ഇവിടെ ഒരു പരിഷ്കൃതനഗരം നിലനിന്നിരുന്നെന്ന് ഖനനങ്ങളിലൂടെ മനസ്സിലാക്കാൻ സാധിച്ചിട്ടുണ്ട് .
തക്ഷശില സർവകലാശാല സ്ഥാപിച്ചത് ഭരതചക്രവർത്തി ആണ്‌ എന്ന് ഒരു ഐതിഹ്യമുണ്ട്.
മഹാഭാരതം ആദ്യമായി പാരായണം ചെയ്യപ്പെട്ടത് ഇവിടെയാണെന്നും, തോമാശ്ലീഹ ഇവിടം സന്ദർശിച്ചുവെന്നും ഐതിഹ്യങ്ങളുണ്ട് പേരിനു പിന്നിൽ
തക്ഷശില എന്നാൽ വെട്ടുകല്ല് എന്നാണ്‌ അർത്ഥം.
വെട്ടുകല്ല് ഉപയോഗിച്ചായിരുന്നു ഈ സർവകലാശാല നിർമ്മിച്ചിരുന്നത്.
ഭരതന്റെ പുത്രനായ തക്ഷന്റെ ശില എന്നും ഐതിഹ്യമുണ്ട് .
ചിത്രശാല പിപ്ലാൻ തക്ഷശില പിപ്ലാനിൽ നിന്നുള്ള പ്രതിമ നാണയം 220-180 ബിസി സിർക്കാപ്പിൽ നിന്നുള്ള പ്രതിമ സിർക്കാപ്പിൽ നിന്നുള്ള പ്രതിമ റോൺഡെൽ ബുദ്ധപ്രതിമ തക്ഷശിലയിലെ കലാരൂപങ്ങൾ ഭല്ലാർ സ്തൂപത്തിന്റെ ബാക്കി കൽവാൻ കെട്ടിടം ജണ്ഡിയാൽ കോംപ്ലെക്സ് തക്ഷശിലയുടെ അവശിഷ്ടങ്ങൾ ബിസി 2-ാം നൂറ്റാണ്ടിലെ നാണയം ആന്റയാൽസിഡാസ് ജൗളിയാൻ ജൗളിയാൻ ജൗളിയാൻ ബുദ്ധവിഹാരം Jaulian silver Buddhist reliquary, with content.
British Museum .
സ്തൂപത്തിന്റെ തറ തക്ഷശിലയിലെ സ്ത്തൂപം തക്ഷശില നാണയം ഇതും കാണുക നളന്ദ കുറിപ്പുകൾ
മദ്ധ്യേഷ്യയിൽ നിന്നുള്ള നാടോടിവംശങ്ങളായ ഷിയോണൈറ്റുകൾ , ഹെഫ്‌തലൈറ്റുകൾ തുടങ്ങിയവരുടെ വരവോടെയാണ് ഗാന്ധാരത്തിലെ ബുദ്ധമതത്തിന്റേയും ബുദ്ധമതനിർമ്മിതികളുടേയും തകർച്ചയാരംഭിച്ചത്.
ഇന്ത്യൻ, ചൈനീസ് ഗ്രന്ഥങ്ങളനുസൈച്ച് അഞ്ചാം നൂറ്റാണ്ടിന്റെ അവസാനം മുതൽ ആറാം നൂറ്റാണ്ടിന്റെ മദ്ധ്യം വരെ വടക്കുപടിഞ്ഞാറൻ ഇന്ത്യയിൽ അധികാരത്തിലിരുന്ന തോരമാന എന്നും മിഹിരകുല എന്നും പേരുകളുള്ള രണ്ട് ഹൂണ/തുർക്കിക് രാജാക്കന്മാരെയാണ് പ്രദേശത്തെ ബുദ്ധമതനിർമ്മിതികളുടെ തകർച്ചക്ക് ഉത്തരവാദികളായി കണക്കാക്കുന്നത് .
അവലംബം ↑ Raymond Allchin, Bridget Allchin, The Rise of Civilization in India and Pakistan .
Cambridge University Press , 1982 p.314 ISBN 052128550X ("The first city of Taxila at Hathial goes back at least to c. 1000 B.C.") ↑ Hartmut Scharfe (2002). ' 'Education in Ancient India .
Brill Academic Publishers .
ISBN 90-04-12556-6 .
1 2 3 4 {{ cite book }} : Cite has empty unknown parameter: | coauthors= ( help ) ↑ {{ cite book }} : Cite has empty unknown parameter: | coauthors= ( help )
തക്സിൻ മഹാരത് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Taksin_Maharat_National_Park
തക്സിൻ മഹാരത് ദേശീയോദ്യാനം (Thai: อุทยานแห่งชาติตากสินมหาราช) തായ്ലാൻഡിലെ തക് പ്രവിശ്യയിൽ സ്ഥിതിചെയ്യുന്നു.
തായ്ലാൻഡിലെ ഏറ്റവും വലിയ മരം ഈ പാർക്കിലാണ് സ്ഥിതിചെയ്യുന്നത്.
വെള്ളച്ചാട്ടങ്ങളും ഗുഹകളും പാറകളും ഇവിടത്തെ സവിശേഷതയാണ്.
തക് നഗരത്തിന്റെ പടിഞ്ഞാറ് 26 കിലോമീറ്റർ (16 മൈൽ) അകലെ മി സോട്ട് ജില്ലയിലാണ് തക്സിൻ മഹാരത് പാർക്ക് സ്ഥിതിചെയ്യുന്നത്.
പാർക്കിന്റെ പരിധി 149 ചതുരശ്ര കിലോമീറ്ററാണ് (58 ചാര മൈ.).
താനോൺ ടോങ് പർവ്വതമേഖല പാർക്ക് കേന്ദ്രത്തിലൂടെയാണ് കടന്നുപോകുന്നത്.
ബർമ്മൻ രാജാവായ അലൗങ്പ്യ ഈ പ്രദേശത്ത് തന്റെ പട്ടാളത്തെ നയിച്ചിരുന്നു എന്ന് വിശ്വസിക്കുന്നു .
പാർക്കിന്റെ യഥാർത്ഥ പേര് ടോൺ ക്രബാക്ക് യായ് നാഷണൽ പാർക്ക് എന്നായിരുന്നു.
പാർക്കിലെ അസാധാരണമായ ക്രബക്ക് വൃക്ഷത്തിൽ നിന്നാണ് പാർക്കിന് നാമകരണം ചെയ്തത്.
' 1981 ഡിസംബർ 23-ന് ഈ പാർക്ക് തായ്ലാൻഡിന്റെ 40-ാം ദേശീയ പാർക്ക് ആയി പ്രഖ്യാപിച്ചു.
പിന്നീട് തൊൺബുരി കിംഗ്ഡത്തിലെ രാജാവായ തക്സിന്റെ ബഹുമാനാർഥം പിന്നീട് ഈ പാർക്ക് തക്സിൻ മഹാരത് ദേശീയ പാർക്ക് (മഹാനായ തക്സിൻ) എന്ന് പുനർനാമകരണം ചെയ്തു.
Namtok Pang A Noi ദൃശ്യങ്ങൾ ടോൺ ക്രബക് യായ് (ต้น กระบาก ใหญ่),- പാർക്കിലെ പ്രധാന ആകർഷണമായ ടോൺ ക്രബക് യായ്, 700 വർഷം പഴക്കമുള്ളതും   ഉയരം 50 മീറ്റർ (160 അടി) ഉയരവും 16 മീറ്റർ (52 അടി) വ്യാസവും ഉള്ള ക്രബക് വൃക്ഷം തായ്ലാൻഡിലെ ഏറ്റവും വലിയ വൃക്ഷം എന്നാണ് വിശ്വാസം.
സഫൻ ഹിൻ (സ്റ്റോൺ ബ്രിഡ്ജ്) - സഫൻ ഹിൻ പ്രകൃതിദത്തമായ സ്റ്റോൺ ബ്രിഡ്ജ് ആണ്.
രണ്ട് കീഴ്ക്കാം തൂക്കമായ പാറകൾക്കിടയിലൂടെ ഒഴുകുന്ന അരുവി ഇതിനരികിൽ കാണപ്പെടുന്നു.
25 മീറ്റർ (82 അടി) ഉയരത്തിലും 30 മീറ്റർ (98 അടി) നീളത്തിലും രൂപവത്കരിച്ചതായി കാണപ്പെടുന്നു.
സ്റ്റാലാക്റ്റൈറ്റുകളും സ്റ്റാലേഗ്മൈറ്റും ഉൾപ്പെടുന്ന ട്രാൻ ലോഡ്ഡ് ക്രോ കേവ് ആണിത്.
നംതോക് പാങ്ങ് എ നോയി (น้ำตก ปาง อ้า น้อย) ഇടത്തരം വലിപ്പമുള്ള വെള്ളച്ചാട്ടം വർഷം മുഴുവൻ ഒഴുകുന്നു.
ഏകദേശം 20 മീറ്റർ ഉയരമുള്ള ഇത് കിഴക്ക് ടോൺ ക്രബക് യായിൽ നിന്ന് 2 കിലോമീറ്റർ അകലെ സ്ഥിതിചെയ്യുന്നു.
നട്തോക് മാ യാ പ - ഇത് ഇടതൂർന്ന വനത്തിലെ ലാം ഹായ് മാ യ പയിയിൽ നിന്ന് ഉദ്ഭവിക്കുന്നതാണ്.
തടാകങ്ങളിലൂടെ ലാം ഹൂയി മാ തോയിലേക്ക് ഒഴുകുന്നു.